Monmouth

Monmouth (walisisk: Trefynwy, bokstavelig «byen ved Monnow») er en markedsby og et samfunn i Monmouthshire, Wales. Den ligger der hvor elevene Monnow og Wye møtes, rundt 3,2 km fra grensen til England. Byen er 50 km nordøst for Cardiff og 180 km vest-nordvest for London.

I henhold til folketellingen i 2021 utgjorde befolkningen 11 040 innbyggere,Monmouth Community in Wales, City Population og det er vekst på 8 879 i 2001 og 10 508 innbyggere i 2011.

Monmouth var grevskapsbyen i historiske grevskapet Monmouthshire, selv om Abergavenny er den største bosetningen og grevskapsrådet Monmouthshire County Council har sine hovedkontorer i Rhadyr, like utenfor byen Usk. Monmouth ligger i den britiske parlamentsvalgkretsen Monmouthshire og Monmouth-valgkretsen til Senedd som velger representant til det walisiske parlamentet (Senedd).

Byen ble anlagt på stedet hvor det hadde vært en mindre romersk, Blestium (en lite borg og et senter for bearbeiding av jern), og byen ble opprettet og ble dannet etter at normannerne bygget festningen Monmouth Castle her etter 1067. Steinbroen Monnow Bridge fra middelalderen er den eneste gjenværende av sitt slag i Storbritannia. Festningen ble senere en av besittelsene til huset Lancaster, og var fødestedet til kong Henrik V i 1387. I 1536 ble byen administrasjonsbyen for grevskapet Monmouthshire.

 Toponymi 
Stedsnavnet Monmouth er en engelsk sammentrekning av «Monnow-mouth». Det walisiske navnet på elven, Mynwy, som opprinnelig kan ha betydd «hurtigrennende», ble engelskgjort til Monnow. Byen var opprinnelig kjent på walisisk som Abermynwy («Monnow-elvens munning»), erstattet av Trefynwy («Monnow-byen» – den første m i Mynwy muterer (lydforskyvning) på walisisk til f, uttales /v/) på 1600-tallet.Hywel Wyn Owen (2000): The Place-Names of Wales, University of Wales Press, ISBN 0-7083-1458-9, s. 63

 Økonomi 
Monmouth utviklet seg først og fremst som en markedsby og et landbrukssenter, snarere enn som et industrisenter. Ullindustrien fra sauedriften var viktig i den tidlige veksten, og byen var et senter for produksjonen av de svært populære strikkede og tovede Monmouth-luene, fra 1400-tallet og utover. «Monmouth cap, 16th century», Gathering the Jewels. Arkivert fra originalen 3. mai 2012. Historisk sett hadde Monmouth også jern- og blikkverk, sammen med papir- og kornmøller. Byen var også en viktig elvehavn, med lagerbygninger og brygger langs Wye som senere ble fjernet for byggingen av avlastningsveien A40. «Lower Wye Valley», Glamorgan-Gwent Archaeological Trust Historic Landscape CharacterisationChisholm, Hugh, red. (1911): «Monmouthshire», Encyclopædia Britannica. Bind 18 (11. utg.). Cambridge University Press. s. 728–729.
Monmouth er nå først og fremst et sentrum for tjenesteytende næringer og turisme, og de gode veiforbindelsene har oppmuntret til pendling til større sentre i Vest-Midlands, sørlige Wales og Bristol. «Draft Economic Development Strategy», Monmouthshire County Council. Arkivert fra originalen 29. september 2011 Monmouth and District Chamber of Trade and Commerce representerer bedrifter i byen og har som mål å støtte og oppmuntre til deres utvikling.Monmouth and District Chamber of Trade and Commerce

Byen har en rekke både nasjonale og uavhengige butikker, de fleste ligger langs Monnow Street. Det finnes en rekke supermarkeder, noen banker, selv om antallet har sunket på 2000-tallet, og uavhengige kafeer og restauranter. Church Street, en brosteinsbelagt gågate, inneholder håndverksbutikker, en bokhandel, en grønnsakshandler, et apotek, kaffebarer og restauranter.«Welcome to Monmouth», Monmouth Town Council. Arkivert fra originalen 24. april 2012 

Monmouth har vært en Fairtrade-by siden 2005.«Monmouth Fair Trade Forum». Arkivert fra originalen 16. juli 2011 Et regelmessig marked finner sted i nærheten av Monnow Bridge, og av og til på det tradisjonelle markedsplassen på Agincourt Square. Det finnes en rekke puber i byen.«Places to eat and drink in Monmouth», Visit Monmouthshire

 Monmouthpedia 
Monmouth er fokuset til MonmouthpediA, det første Wikipedia GLAM-prosjektet som dekker en hel by, og lager Wikipedia-artikler om interessante og bemerkelsesverdige funksjoner og aspekter ved byen. Det bruker QRpedia QR-koder for å levere artikler til brukere, på engelsk, walisisk eller alternative språk. «Wikipedia project to cover life in Monmouth», BBC News. 30. desember 2011.«Monmouth chosen to star in unique Wikipedia experiment», WalesOnline. 31. desember 2011.

 Referanser 

 Eksterne lenker 

 «Monmouth», Visit Monmouthshire
Gamle bilder og informasjon om Monmouths jernbanehistorie

Kategori:Byer i Monmouthshire